[bookmark: _Hlk531087884]Na temelju Zakona o otpisu dugova fizičkim osobama („Narodne novine“ 62/18), članka 48. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01; 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka  18. Statuta Općine Jelenje (Službene novine PGŽ broj 33/09, 13/13, 6/16 i 17/17 i   članka 18. „Službene novine Općine Jelenje“ br. 3/17, 5/18 i 11/18) Općinsko vijeće Općine Jelenje na 19. sjednici održanoj dana 19. studenoga 2019. donijelo je
  
ODLUKA 
o otpisu dospjelih a nenaplativih potraživanja
 fizičkih i pravnih osoba  
 
Članak 1. 
 Odobrava se otpis dospjelih potraživanja Općine Jelenje za koje je utvrđeno da su nenaplativa uslijed nastupanja zastare ili su nenaplative sukladno važećim zakonskim propisima.  
  
Članak 2. 
 Otpis potraživanja odobrava se za potraživanja u ukupnom iznosu od 322.254,71 kuna, a iskazana su u analitičkim evidencijama potraživanja sa stanjem na dan 31. prosinca 2015. godine na osnovi komunalne naknade za stambeni i poslovni prostor, zakupa poslovnog prostora te zakonskih kamata i troška ovrhe  i to: 
· komunalne naknade fizičke osobe u ukupnom iznosu od 267.936,31 kuna – analitički popis dužnika s iznosom potraživanja koji se otpisuje prilaže se Odluci i njegov je sastavni dio, 
· komunalne naknade pravne  osobe u ukupnom iznosu od 54.318,40 kuna – analitički popis dužnika s iznosom potraživanja koji se otpisuje prilaže se Odluci i njegov je sastavni dio, 

Članak 3. 
Popis obveznika i visina duga koji se temeljem ove Odluke otpisuje, javno će se objaviti sukladno članku 68. stavak 5. točka 6. Zakona o proračunu (Narodne novine broj 87/08, 136/12 i 15/15), na službenoj stranici Općine Jelenje  www.jelenje.hr i na oglasnoj ploči Općine Jelenje. 
 
Članak 4.  
Zadužuje se Jedinstveni upravni odjel Općine Jelenje da u skladu s ovom Odlukom izvrši isknjiženja u poslovnim knjigama analitike i sintetike s datumom 31. 12. 2019. godine. 
 
Članak 5. 
Ova Odluka stupa na snagu osam dana nakon objave u Službenim novinama Općine Jelenje.


KLASA: 010-10/19-01/19
URBROJ:2170-04-01-19-32
U Dražicama, 19. studenoga 2019. 
					
							OPĆINSKO VIJEĆE OPĆINE JELENJE

